ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
वन्य जीव  अधिनियम, 1972 की धारा 49एन और 49ओ के अंतर्गत बनाए गए नियमों की अधिसूचना  जारी
वन्य जीव  अधिनियम, 1972 , वन्य प्राणियों की विभिन्न प्रजातियों का संरक्षण, उनके आवास का प्रबंधन और वन्य जीवों के विभिन्न वर्गों से प्राप्त उत्पादों के व्यापार को अधिनियमित और नियंत्रित करने के लिए कानूनी संरचना प्रदान करता है।
वन्य जीव  संशोधन अधिनियम को आखिरी बार 2022 में संशोधन किया गया था और इस अधिनियम को 01 अप्रैल 2023 से लागू किया गया। इस अधिनियम की धारा 49 एन के अनुसार, अधीनता में प्रजनन करने या अनुसूची IV के परिशिष्ट I में सूचीबद्ध किसी भी अनुसूचित नमनू की कृत्रिम रूप से वंश वृद्धि कराने वाले व्यक्ति के लिए वन्यजीव  संशोधन अधिनियम, 2022 के लागू होने के 90 दिनों के अंदर लाइसेंस के लिए आवेदन करना आवश्यक है।
पर्यावरण, वन एवं जलवायु परिवर्तन मंत्रालय ने दिनांक 24 अप्रैल, 2023 को एक राजपत्र अधिसूचना के माध्यम से धारा 49 एन के अंतर्गत नियमों को अधिसूचित किया है। इन्हें http://moef.gov.in से भी प्राप्त किया जा सकता है।
अधिनियम की अनुसूची IV के परिशिष्ट I में सूचीबद्ध किसी अनुसूचित नमूने की अधीनता में प्रजनन करने या कृत्रिम रूप से वंश वृद्धि कराने वाले सभी व्यक्तियों से अनुरोध किया जाता कि वे वन्यजीव  अधिनियम, 1972 की धारा 49 एन के अंतर्गत बनाए गए नियमों के अनुसार 29 जून, 2023 को या उससे पहले सभी निर्धारित निर्देशों का पालन करते हुए लाइसेंस के लिए आवेदन करें।
प्रधानमंत्री कार्यालय
प्रधानमंत्री ने पंडित दीनदयाल उपाध्याय को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने पंडित दीनदयाल उपाध्याय जी को उनकी जयंती पर श्रद्धांजलि अर्पित की।
श्री मोदी ने कहा कि माँ भारती की सेवा में जीवनपर्यंत समर्पित रहे अंत्योदय के प्रणेता पंडित दीन दयाल उपाध्याय जी का व्यक्तित्व और कृतित्व देशवासियों के लिए हमेशा प्रेरणा स्रोत बना रहेगा।
प्रधानमंत्री ने पंडित दीनदयाल उपाध्याय जी पर भी अपने विचार साझा किये।
एक एक्स पोस्ट में प्रधानमंत्री ने कहा;
“माँ भारती की सेवा में जीवनपर्यंत समर्पित रहे अंत्योदय के प्रणेता पंडित दीनदयाल उपाध्याय जी का व्यक्तित्व और कृतित्व देशवासियों के लिए सदैव प्रेरणा स्रोत बना रहेगा। उनकी जन्म-जयंती पर उन्हें मेरा सादर नमन।"
प्रधानमंत्री कार्यालय
प्रधानमंत्री ने प्रदूषण और चक्रवात के बारे में आयोजित बैठक की अध्यक्षता की
प्रधानमंत्री श्री नरेन्द्र मोदी ने आज उत्तरी भारत के विभिन्न हिस्सों में प्रदूषण के कारण उत्पन्न हुई स्थिति के बारे में विचार-विमर्श करने के लिए आयोजित बैठक की अध्यक्षता की।
उन्होंने पश्चिमी भारत के कुछ हिस्सों में चक्रवात के कारण उत्पन्न हुई स्थिति की भी समीक्षा की।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 463वां दिन
भारत का समग्र टीकाकरण कवरेज 187.65 करोड़ से अधिक हुआ
आज शाम 7 बजे तक 17 लाख से ज्यादा टीके की खुराक दी गई
भारत का कोविड-19 टीकाकरण कवरेज आज 187.65 करोड़  से अधिक हो गया। आज शाम 7 बजे तक 17 लाख  से ज्यादा टीके की खुराक दी गई। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10404723
|
|
दूसरी खुराक
|
|
10012020
|
|
प्रीकॉशन खुराक
|
|
4694144
|
|
एफएलडब्ल्यू
|
|
पहली खुराक
|
|
18414929
|
|
दूसरी खुराक
|
|
17531976
|
|
प्रीकॉशन खुराक
|
|
7338150
|
|
आयु वर्ग 12-14 वर्ष
|
|
पहली खुराक
|
|
26534321
|
||
|
दूसरी खुराक
|
|
2892604
|
|
आयु वर्ग 15-18 वर्ष
|
|
पहली खुराक
|
|
58136891
|
||
|
दूसरी खुराक
|
|
41326440
|
|
आयु वर्ग 18-44 वर्ष
|
|
पहली खुराक
|
|
555479722
|
|
दूसरी खुराक
|
|
475380840
|
||
|
प्रीकॉशन खुराक
|
|
83569
|
|
आयु वर्ग 45-59 वर्ष
|
|
पहली खुराक
|
|
202882808
|
|
दूसरी खुराक
|
|
187352703
|
||
|
प्रीकॉशन खुराक
|
|
300348
|
|
60 वर्ष से अधिक
|
|
पहली खुराक
|
|
126838414
|
|
दूसरी खुराक
|
|
116712209
|
|
प्रीकॉशन डोज
|
|
14212154
|
|
कुल दी गई पहली खुराक
|
|
998691808
|
|
कुल दी गई दूसरी खुराक
|
|
851208792
|
|
प्रीकॉशन डोज
|
|
26628365
|
|
कुल
|
|
1876528965
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 23 अप्रैल, 2022 
|
|
एचसीडब्ल्यू
|
|
पहली खुराक
|
|
47
|
|
दूसरी खुराक
|
|
543
|
|
प्रीकॉशन खुराक
|
|
16301
|
|
एफएलडब्ल्यू
|
|
पहली खुराक
|
|
74
|
|
दूसरी खुराक
|
|
849
|
|
प्रीकॉशन खुराक
|
|
33949
|
|
आयु वर्ग 12-14 वर्ष
|
|
पहली खुराक
|
|
310851
|
||
|
दूसरी खुराक
|
|
514311
|
|
आयु वर्ग 15-18 वर्ष
|
|
पहली खुराक
|
|
38802
|
||
|
दूसरी खुराक
|
|
134373
|
|
आयु वर्ग 18-44 वर्ष
|
|
पहली खुराक
|
|
30152
|
|
दूसरी खुराक
|
|
333655
|
||
|
प्रीकॉशन खुराक
|
|
17658
|
|
आयु वर्ग 45-59 वर्ष
|
|
पहली खुराक
|
|
4369
|
|
दूसरी खुराक
|
|
69502
|
||
|
प्रीकॉशन खुराक
|
|
54488
|
|
60 वर्ष से अधिक
|
|
पहली खुराक
|
|
3122
|
|
दूसरी खुराक
|
|
44315
|
|
प्रीकॉशन डोज
|
|
108313
|
|
कुल दी गई पहली खुराक
|
|
387417
|
|
कुल दी गई दूसरी खुराक
|
|
1097548
|
|
प्रीकॉशन डोज
|
|
230709
|
|
कुल
|
|
1715674
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
प्रधानमंत्री कार्यालय
प्रधानमंत्री ने महात्मा गांधी को उनकी जयंती पर नमन किया
प्रधानमंत्री कार्यालयलोगों से गांधी जी को श्रद्धांजलि देने के रूप में खादी और हस्तशिल्प उत्पाद खरीदने का आग्रह किया
प्रधानमंत्री श्री नरेन्द्र मोदी ने महात्मा गांधी की जयंती पर उन्हें श्रद्धांजलि दी है। श्री मोदी ने लोगों से गांधी जी को श्रद्धांजलि देने के रूप में खादी और हस्तशिल्प उत्पाद खरीदने का भी आग्रह किया है। उन्होंने महात्मा गांधी पर अपने विचारों का एक वीडियो भी साझा किया है।
एक ट्वीट में प्रधानमंत्री ने कहा;
"#GandhiJayanti पर महात्मा गांधी को श्रद्धांजलि। यह गांधी जयंती और भी विशेष है, क्योंकि भारत आजादी का अमृत महोत्सव मना रहा है। हमेशा बापू के आदर्शों पर खरा उतरें। मैं आप सभी से गांधी जी को श्रद्धांजलि देने के रूप में खादी और हस्तशिल्प उत्पाद खरीदने का भी आग्रह करता हूं।"
वाणिज्य एवं उद्योग मंत्रालय
भारत महामारी के बाद की दुनिया में लचीली आपूर्ति श्रृंखला बनाने में बहुत बड़ी भूमिका निभाएगा: श्री पीयूष गोयल
रेल, वाणिज्य और उद्योग, उपभोक्ता मामले और खाद्य एवं सार्वजनिक वितरण मंत्री श्री पीयूष गोयल ने आज कहा कि भारत महामारी के बाद की दुनिया में लचीली आपूर्ति श्रृंखला बनाने में बहुत बड़ी भूमिका निभाएगा। इंडिया ग्लोबल फोरम में आज बोलते हुए, उन्होंने कहा कि हम उन देशों के साथ अधिक से अधिक जुड़ाव देख रहे हैं जिनकी राजनीतिक व्यवस्था लोकतांत्रिक है, जिसके साथ हम एक भागीदार के रूप में जुड़ सकते हैं और भरोसा कर सकते हैं। उन्होंने कहा कि भारत उन देशों के साथ अधिक जुड़ाव की दिशा में काम कर रहा है जिनके साथ हमारा एक साझा ईको सिस्टम है। वे देश जो पारदर्शी नियम आधारित व्यापार तंत्र में विश्वास करते हैं। उन्होंने कहा कि भारत व्यापार संबंधी मामलों के लिए यूके, ऑस्ट्रेलिया, कनाडा और यूरोपीय संघ से बात कर रहा है और उन्हें जल्दी से अंतिम रूप देने को इच्छुक है।
श्री गोयल ने कहा कि हमारे भरोसेमंद साथी भारत के लिए एक बड़ी भूमिका की तलाश कर सकते हैं और हम अपने दरवाजे व्यापक रूप से खोल रहे हैं। मंत्री ने कहा कि हम निवेश, प्रौद्योगिकी, उच्च गुणवत्ता वाले सामान, उपकरण, मशीनरी पर विचार कर रहे हैं। "हम अपनी सेवाओं और आईटी क्षेत्र को उच्च गुणवत्ता वाली प्रौद्योगिकी सहायता प्रदान करने पर विचार करेंगे"।
श्री गोयल ने कहा कि भारत ने विश्व व्यापार संगठन में ट्रिप्स पर छूट को बढ़ावा देने का प्रयास किया है ताकि दुनिया भर में सभी के लिए टीके और अन्य दवाएं उपलब्ध हो सकें। उन्होंने कहा कि यह दुर्भाग्यपूर्ण है कि कुछ यूरोपीय देश इस पहल का समर्थन नहीं कर रहे हैं और उन्होंने विवेक पर लाभ को प्राथमिकता दी है।
श्री गोयल ने कहा कि हमें विश्वास है कि भारत सावधानी और कोविड प्रोटोकॉल का पालन करना जारी रखेगा। उन्होंने कहा कि हम सुरक्षा उपाय और मास्क पहना जारी रखेंगे। मंत्री ने इस बात पर प्रकाश डाला कि विकासशील राष्ट्र होने के बावजूद, भारत पहले ही लगभग 340 मिलियन लोगों का टीकाकरण कर चुका है। “हम मौजूदा समय में एक दिन में 5 मिलियन लोगों का टीकाकरण कर रहे हैं, जिसे हम आने वाले दिनों में और बढ़ने की उम्मीद कर रहे हैं। हमें अन्य देशों के साथ अपनी जानकारी साझा करने में खुशी हो रही है। हमारा कोविन ऐप जिसके माध्यम से हमने टीकाकरण कार्यक्रम किया है, एक उल्लेखनीय सफलता है और अब दुनिया के बड़े हिस्से हमसे कोविन ऐप को अपने देशों में लागू करने के लिए कह रहे हैं।”
श्री गोयल ने कहा कि भारत ने कोविड की दूसरी लहर के बावजूद अपनी पहली तिमाही में निर्यात में रिकॉर्ड वृद्धि की है। इसी तरह, भारतीय रेलवे के इतिहास में अप्रैल-जून 2021 के बीच रेलवे माल भाड़ा अब तक का सबसे अधिक है।
मंत्रिमण्डल
मंत्रिमंडल ने अनियमित जमा योजना अध्यादेश, 2019 पर प्रतिबंध की घोषणा को मंजूरी दी
(प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने अनियमित जमा योजना अध्यादेश, 2019 पर प्रतिबंध की घोषणा को अपनी मंजूरी दे दी है।
लाभ :
प्रस्तावित अध्यादेश से देश में लालची संचालकों द्वारा अवैध रूप से धनराशि जमा कराने से जुड़ी त्रासदी से शीघ्रतापूर्वक निपटा जा सकेगा। ऐसे संचालक फिलहाल नियामक संबंधी कमियों तथा सख्त प्रशासनिक उपायों के अभाव का फायदा लेते हुए गरीब और सीधे-साधे लोगों की कड़ी मेहनत से अर्जित धनराशि की ठगी कर लेते हैं। कुल मिलाकर, अनियमित जमा योजनाओं पर प्रतिबंध लगाने तथा अवैध तरीके से जमाराशि जुटाने के मामले में दंड तथा धन वापसी के लिए पर्याप्त प्रावधान होने से पीड़ित लोगों को राहत मिलेगी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 1,593 टीके लगाए गए
भारत में सक्रिय मरीजों की संख्या 18,009 है
सक्रिय मामलों की दर 0.04 प्रतिशत है
स्वस्थ होने की वर्तमान दर 98.77 प्रतिशत है
बीते चौबीस घंटों में 3,167 लोग स्वस्थ हुए,अब तक स्वस्थ हुए कुल लोगों की संख्या 4,44,28,417 है
पिछले 24 घंटों में 1,580 नए मामले सामने आए
दैनिक सक्रिय मामलों की दर 1.23 प्रतिशत है
साप्ताहिक सक्रिय मामलों की दर 1.49 प्रतिशत है
अब तक 92.83 करोड़ जांच की जा चुकी हैं,बीते चौबीस घंटों में 1,28,764 जांच की गई
रक्षा मंत्रालय
भारत-चीन कोर कमांडर स्तर की 14वें दौर की बैठक की संयुक्त प्रेस विज्ञप्ति
भारत-चीन कोर कमांडर स्तर की 14वें दौर की बैठक 12 जनवरी 2022 को चीनी पक्ष की तरफ चुशुल-मोल्दो सीमा बैठक स्थल पर आयोजित की गई थी। बैठक में दोनों देशों के रक्षा और विदेशी मामलों के संस्थानों के प्रतिनिधियों ने हिस्सा लिया। पश्चिमी हिस्से में एलएसी के साथ संबंधित मुद्दों के समाधान के लिए दोनों पक्षों के बीच स्पष्टता से और गहराई से विचारों का आदान-प्रदान हुआ। वे इस बात पर सहमत हुए कि दोनों पक्षों को देश के नेताओं के मार्गदर्शन में निर्देशों का पालन करना चाहिए तथा शेष मुद्दों के समाधान के लिए जल्द से जल्द कार्य करना चाहिए। यह महसूस किया गया कि इससे पश्चिमी क्षेत्र में एलएसी के साथ अमन और शांति बहाल करने में मदद मिलेगी तथा द्विपक्षीय संबंधों में प्रगति को सक्षम बनाया जा सकेगा। दोनों पक्षों ने वार्ता के पिछले परिणामों को समेकित करने और सर्दियों के समय सहित पश्चिमी इलाके में सुरक्षा एवं स्थिरता बनाए रखने के लिए प्रभावी प्रयास करने पर भी सहमति व्यक्त की। दोनों पक्ष निकट संपर्क में रहने और सैन्य व राजनयिक चैनलों के माध्यम से संवाद बनाए रखने तथा जल्द से जल्द शेष मुद्दों के पारस्परिक रूप से स्वीकार्य समाधान पर कार्य करने पर सहमत हुए। इस संदर्भ में यह भी सहमति बनी कि कमांडरों की वार्ता का अगला दौर जल्द से जल्द आयोजित किया जाए।
गृह मंत्रालय
केंद्रीय गृह एवं सहकारिता मंत्री श्री अमित शाह ने आज जम्मू में जम्मू और कश्मीर में सुरक्षा स्थिति की समीक्षा की
श्री अमित शाह ने आतंकवादियों के खिलाफ सक्रिय अभियानों और उन्हें सुरक्षित पनाहगाह या वित्तीय सहायता से वंचित करने पर ज़ोर दिया
प्रधानमंत्री श्री नरेंद्र मोदी के शांतिपूर्ण और समृद्ध जम्मू-कश्मीर के सपने को साकार करने के लिए सीमापार से ज़ीरो घुसपैठ सुनिश्चित करने और आतंकवाद को पूरी तरह से खत्म करने के लिए सुरक्षा ग्रिड को और मजबूत किया जाना चाहिए
केंद्रीय गृह एवं सहकारिता मंत्री श्री अमित शाह ने आज जम्मू में जम्मू और कश्मीर के उपराज्यपाल श्री मनोज सिन्हा और भारत सरकार व जम्मू-कश्मीर प्रशासन के वरिष्ठ अधिकारियों के साथ जम्मू और कश्मीर में सुरक्षा स्थिति की समीक्षा की।
केंद्रीय गृह मंत्री ने सुरक्षा स्थिति में सुधार, 2018 में हुई 417 आतंकी घटनाएँ कम होकर 2021 में 229 होने और 2018 में शहीद हुए सुरक्षा बलों के जवानों की संख्या 91 से घटकर 2021 में 42 होने की सराहना की। श्री अमित शाह ने आतंकवादियों के खिलाफ सक्रिय अभियानों और उन्हें सुरक्षित पनाहगाह या वित्तीय सहायता से वंचित करने पर ज़ोर दिया। उन्होंने सुरक्षा बलों और पुलिस को प्रभावी आतंकवाद विरोधी अभियानों और जेलों से आतंकवादियों की निगरानी गतिविधियों के लिए वास्तविक समय आधारित समन्वय  सुनिश्चित करने का निर्देश दिया। गृह मंत्री ने नार्को आतंकवाद को रोकने के लिए जम्मू-कश्मीर में नारकोटिक्स कंट्रोल ब्यूरो  को और मजबूत करने का आदेश दिया।
श्री अमित शाह ने कहा कि प्रधानमंत्री श्री नरेंद्र मोदी के शांतिपूर्ण और समृद्ध जम्मू-कश्मीर के सपने को साकार करने के लिए सीमा पार से ज़ीरो घुसपैठ सुनिश्चित करने और आतंकवाद को पूरी तरह से खत्म करने के लिए सुरक्षा ग्रिड को और मजबूत किया जाना चाहिए।
संस्कृति मंत्रालय
मध्यप्रदेश के रीवा में आयोजित छह दिवसीय राष्ट्रीय संस्कृति महोत्सव-2019 का भव्य समापन
मध्यप्रदेश के रीवा में आयोजित छह दिवसीय राष्ट्रीय संस्कृति महोत्सव का आज यहां केन्द्रीय संस्कृति और पर्यटन मंत्री  श्री प्रहलाद सिंह पटेल की उपस्थिति में रंगारंग समापन हो गया।
श्री पटेल ने एक छोटे से स्थान पर युवाओं और बुजुर्गों सबके लिए एक भारत श्रेष्ठ भारत की अवधारणा के तहत पूरे देश की सांस्कृतिक झलक तथा विभिन्न व्यंजन, लोक नृत्य, मनोरंजन और तरह तरह के उत्पाद प्रदर्शित करने के लिए मंत्रालय और स्थानीय आयोजकों के अनवरत प्रयासों की सराहना की।
भव्य रंगारंग समापन समारोह में बड़ी संख्या में लोगों ने हिस्सा लिया। महोत्सव की शुरुआत जबलपुर के गोल बाजार इलाके से हुई थी जहां स्थानीय हस्तशिल्प तथा विभिन्न कलाओं के साथ ही तरह तरह के पारंपरिक व्यजनों के स्टॉल भी लगाए गए थे।
महोत्सव के समापन मौके पर रीवा में बड़ी संख्या में लोग जुटे। समापन समारोह में स्थानीय विधायक,गणमान्य लोग तथा मंत्रालय के कई अधिकारी भी मौजूद थे।
कई जाने माने कलाकारों ने इस दौरान अपनी प्रस्तुतियां दीं। सुषमा शुक्ला और उनके समूह ने मध्यप्रदेश का पारंपरिक बघेली लोक गीत प्रस्तुत किया। दस जाने माने कवियों ने अपनी शेरो शायरी से समां बांधा। जानी मानी कथक नृत्यांगना सुश्री आरुषी निशंक ने भी अपनी खूबसूरत प्रस्तुति दी। जाने माने नृत्य निर्देशक डॉ प्रसन्ना गोगोई ने 400 कलाकारों के साथ
कई राज्यों के पांरपरिक नृत्य प्रस्तुत किए। इस दौरान राजस्थान, ओडिशा, गोवा, तमिलनाडु, पश्चिम बंगाल, तेलंगाना और कर्नाटक के दस्तकारों और शिल्पकारों ने अपने उत्पाद प्रदर्शित किए।
छह दिवसीय इस महोत्सव के दौरान भारत की समृद्ध सांस्कृतिक विरासत की झलक पेश की गई।
कौशल विकास एवं उद्यमिता मंत्रालय
भारत सौंदर्य एवं वेलनेस उद्यमिता के क्षेत्र में आने वाले महीनों में 70 लाख युवाओं के लिए रोजगार अवसर सृजित करेगा : डॉ. महेन्द्र नाथ पांडेय
‘‘सरकार स्वयं का व्यवसाय शुरू करने के लिए कुशल युवाओं को ‘मुद्रा’ जैसे आसान ऋण मुहैया कराने के लिए प्रतिबद्ध है’’
(केन्द्रीय कौशल विकास एवं उद्यमिता मंत्री डॉ. महेन्द्र नाथ पांडेय ने कहा कि घरेलू अर्थव्यवस्था के तेज रफ्तार पकड़ने की बदौलत आने वाले महीनों में भारत को 70 लाख से भी ज्यादा कुशल श्रम बल की आवश्यकता होगी। उन्होंने कहा कि भारत की 62 प्रतिशत से भी अधिक आबादी युवा है और दुनिया की सर्वाधिक कुशल आबादी वाली अर्थव्यवस्थाओं में भारत को भी शुमार करना प्रधानमंत्री श्री नरेन्द्र मोदी का सपना है।
डॉ. पांडेय आज नई दिल्ली में वीएलसीसी सौंदर्य एवं पोषण संस्थान के 18वें वार्षिक दीक्षांत समारोह में बोल रहे थे। डॉ. पांडेय ने कहा कि वीएलसीसी ने नियमित 6,000 कर्मचारियों के अलावा पिछले दो वर्षों में 2 लाख से भी अधिक युवाओं को रोजगार दिया है। मंत्री ने यह बात रेखांकित की कि भारत में सौंदर्य एवं वेलनेस व्यवसाय में 80,000 करोड़ रुपये की बाजार संभावनाएं हैं और यह लाखों लोगों को रोजगार अवसर मुहैया करा सकता है क्योंकि आधुनिक जमाने में प्रत्येक व्यक्ति की चाहत यही होती है कि उसका जीवन अच्छे स्वास्थ्य एवं सौंदर्य से परिपूर्ण हो। उन्होंने इस ओर भी ध्यान दिलाया कि कौशल संबंधी आवश्यकता वाला यह पाठ्यक्रम महिला सशक्तिकरण का एक महत्वपूर्ण साधन है क्योंकि प्रशिक्षण के बाद विद्यार्थी ‘मुद्रा’ जैसे आसान ऋणों से लाभ उठाकर वेलनेस एवं सौंदर्य केन्द्र स्थापित कर सकता/सकती हैं और इसके साथ ही वे इस तरह के लाभप्रद रोजगार अवसरों के लिए अन्य लोगों को भी प्रेरित कर सकते हैं।
डॉ. पांडेय ने कहा कि प्रधानमंत्री श्री नरेन्द्र मोदी के मार्गदर्शन में 15 जुलाई, 2015 को शुरू किया गया राष्ट्रीय कौशल विकास मिशन  सतत रूप से प्रगति पर है। उन्होंने कहा कि कुशल भारत मिशन यानी स्किल इंडिया मिशन के जरिए सरकार के विभिन्न कार्यक्रमों के तहत वर्तमान में हर साल लगभग एक करोड़ युवाओं को कौशल प्रशिक्षण दिया जा रहा है। डॉ. पांडेय ने कहा कि भारत एक युवा राष्ट्र है और एक कुशल श्रम बल न केवल देश के भीतर, बल्कि वैश्विक बाजार की भी मांग को पूरा करने में समर्थ साबित होगा।
डॉ. पांडेय ने कहा कि कौशल विकास एवं उद्यमिता मंत्रालय  देश भर में ‘प्रधानमंत्री कौशल विकास योजना  2016-20’ नामक एक प्रमुख योजना कार्यान्वित कर रहा है, जिसका उद्देश्य 12,000 करोड़ रुपये के परिव्यय के साथ चार वर्षों  की अवधि के दौरान मध्य प्रदेश सहित देश भर में अल्पकालिक प्रशिक्षण , पूर्व शिक्षण को मान्यता  और विशेष परियोजना  के तहत एक करोड़ लोगों को आवश्यक कौशल सुलभ कराना है। देश भर में इस योजना के तहत 12 जून, 2019 तक लगभग 52.12 लाख  अभ्यर्थियों को प्रशिक्षित किया गया है।
मंत्रालय ने देश भर के सभी जिलों में ‘प्रधानमंत्री कौशल केन्द्र ’ के नाम से आदर्श कौशल केन्द्रों  को स्थापित करने की पहल भी की है। अब तक देश भर में 837 प्रधानमंत्री कौशल केन्द्र  आवंटित किए गए हैं जो 717 जिलों और 543 संसदीय निर्वाचन क्षेत्रों को कवर करते हैं। आवंटित प्रधानमंत्री कौशल केन्द्रों में से 610 केन्द्रों की स्थापना पहले ही हो चुकी है।
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह ने जम्मू-कश्मीर के ऊधमपुर जिले के मजल्ता इलाके में किसानों और ग्रामीण प्रतिनिधियों से बातचीत की
केंद्रीय मंत्री डॉ. जितेंद्र सिंह ने विपक्षी दलों पर निशाना साधते हुए आज कहा कि वे भोलेभाले किसानों को गुमराह कर रहे हैं। उन्होंने कहा कि विपक्षी दलों द्वारा किए जा रहे झूठे प्रचार के विपरीत नए कानून के अनुसार, किसान किसी भी समय अनुबंध को खत्म कर सकता है और वह बिना कोई जुर्माना भरे कभी भी अनुबंध समझौते से पीछे हट सकता है।
डॉ. जितेंद्र सिंह ने जम्मू-कश्मीर के उधमपुर जिले के मजल्ता क्षेत्र के किसानों और गांव के प्रतिनिधियों के साथ बातचीत के दौरान स्पष्ट रूप से कहा कि अनुबंध समझौते से किसानों को निर्धारित मूल्य प्राप्त करने की गारंटी मिलेगी। इसके अलावा, नया कानून किसानों की भूमि की बिक्री, पट्टे या बंधक पर स्पष्ट रूप से प्रतिबंध लगाता है। इसलिए कांग्रेस नेताओं के इस आरोप में कोई दम नहीं है कि बड़ी कंपनियां अनुबंध के नाम पर किसानों का शोषण करेंगी।
डॉ. जितेंद्र सिंह ने कहा कि विशेष रूप से दूरदराज और पहाड़ी क्षेत्रों में रहने वाले किसानों के लिए नई विधायी व्यवस्था एक वरदान साबित होगी। उन्होंने कहा कि पहले किसान अपनी फसलों की कटाई करते थे और फिर किसी बिचौलिये के आने का इंतजार करते थे। बिचौलिये अपनी इच्छा और पसंद के आधार पर खरीदारी करते थे। इसलिए वे औनेपौने दाम देकर किसानों की पूरी फसल हथिया लेते थे और किसानों को मामूली लागत की भरपाई से ही संतोष करना पड़ता था।
डॉ. जितेंद्र सिंह ने कहा कि यदि किसी सरकार ने महज छह साल के न्यूनतम समय में किसानों के लिए अधिकतम काम किया है तो वह प्रधानमंत्री नरेन्द्र मोदी के नेतृत्व वाली सरकार है। उन्होंने पिछले छह वर्षों के दौरान मोदी सरकार द्वारा किए गए कई नवोन्मेषी सुधारों का जिक्र किया जिसमें मृदा स्वास्थ्य कार्ड, पीएम किसान सम्मान निधि योजना, किसान कार्ड, सूक्ष्म सिंचाई, ई-मंडियों का निर्माण और एफपीओ शामिल हैं।
इस बातचीत में थेलोरा और आसपास की पंचायतों के किसानों के लावा गांव काले एवं समीपवर्ती क्षेत्रों के प्रतिनिधि शामिल थे। अधिवक्ता अमित शर्मा ने बातचीत का संचालन किया। अन्य वक्ताओं में कैप्टन  गोपाल सिंह, बिशन दास और सुरेश कुमार शामिल थे।
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह से केंद्रीय सचिवालय के अधिकारियों के एक प्रतिनिधिमंडल ने मुलाकात की और उनसे पदोन्नति एवं अन्य सेवा मामलों पर बातचीत की
केंद्रीय राज्य मंत्री  पूर्वोत्तर क्षेत्र विकास, पीएमओ, कार्मिक, लोक शिकायत, पेंशन, परमाणु ऊर्जा राज्य मंत्री, डॉ. जितेंद्र सिंह से आज केंद्रीय सचिवालय के अधिकारियों के एक प्रतिनिधिमंडल ने मुलाकात की और उनसे पदोन्नति एवं अन्य सेवा मामलों संबंधित मुद्दों पर बातचीत की।
प्रतिनिधिमंडल के सदस्यों की बातों को मंत्री ने धैर्यपूर्वक सुना और कहा कि डीओपीटी द्वारा लगातार सभी लंबित मामलों को सुलझाने का प्रयास किया गया है और यहां तक कि अदालतों में लंबित मामलों का भी उचित समाधान निकालने का प्रयास किया है।
उन्होंने याद किया कि दो वर्ष पूर्व, डीओपीटी ने बड़े पैमाने पर विभिन्न स्तरों पर विभिन्न विभागों में लगभग 4,000 अधिकारियों की पदोन्नति की थी, जिसकी सराहना व्यापक रूप से की गई थी। उन्होंने याद किया कि इनमें से पदोन्नति के कुछ आदेश ऐसे भी थे, जो लंबित रिट याचिकाओं के परिणाम के अधीन थे।
प्रतिनिधिमंडल के सदस्यों ने उनके सेवा मामलों का समाधान करने में डॉ. जितेंद्र सिंह द्वारा दिखाए गए अत्यधिक उत्तरदायी और उदार रवैये के लिए धन्यवाद व्यक्त किया, जब कभी उनसे संपर्क किया गया। उन्होंने विश्वास व्यक्त किया कि मंत्री के हस्तक्षेप से उनके मुद्दों का समाधान जल्द से जल्द हो जाएगा।
रेल मंत्रालय
भारतीय रेलवे ''स्वच्छता पखवाड़ा'' मना रही है
संयुक्त राष्ट्र पर्यावरण कार्यक्रम  के साथ साझेदारी में उत्तर रेलवे के माध्यम से रेलवे बोर्ड ने ''स्वच्छता और पर्यावरण'' पर वेबिनार आयोजित किया
प्लास्टिक कचरे के प्रबंधन पर विशेष ध्यान देने के साथ ही स्टेशनों, ट्रेनों, पटरियों, कॉलोनियों और अन्य रेलवे प्रतिष्ठानों की व्यापक सफाई और कीटाणु मुक्त करने का काम किया जा रहा है
भारतीय रेलवे 16 से 30 सितंबर 2020 तक 'स्वच्छता पखवाड़ा' मना रही है। पखवाड़े के उद्घाटन दिवस पर सभी जोनल रेलवे मुख्यालयों, मंडल कार्यालयों और अन्य प्रतिष्ठानों में रेलवे कर्मचारियों को स्वच्छता का संकल्प दिलाया गया। पखवाड़े के दौरान प्लास्टिक कचरे के प्रबंधन पर विशेष ध्यान देते हुए स्टेशनों, ट्रेनों, पटरियों, कॉलोनियों और अन्य रेलवे प्रतिष्ठानों की व्यापक साफ-सफाई और कीटाणु मुक्त करने का काम किया जा रहा है। मास्क और सैनिटाइजर भी बांटे जा रहे हैं। कोविड-19 संबंधित सावधानियों के साथ ही रेलवे परिसर को स्वच्छ और सुरक्षित रखने के लिए जागरूकता पैदा करने के लिए आईईसी का उपयोग और वेबिनार भी आयोजित किए जा रहे हैं। इस अवधि के दौरान रेलवे पटरियों, स्टेशनों, नालियों, शौचालयों, यार्ड, डिपो आदि की सफाई पर ध्यान केंद्रित करेगी।
संयुक्त राष्ट्र पर्यावरण कार्यक्रम  के साथ मिलकर उत्तर रेलवे के माध्यम से रेलवे बोर्ड ने 16 सितंबर 2020 को ''स्वच्छता और पर्यावरण'' विषय पर एक वेबिनार का आयोजन किया। कोविड महामारी के कारण, 16 सितंबर से शुरू होकर 30 सितंबर 2020 तक चलने वाले 'स्वच्छता पखवाड़ा' की शुरुआत के लिए वर्चुअल माध्यम, वेबिनार आयोजित किया गया।
वेबिनार के दौरान विभिन्न सरकारी, निजी और गैर-सरकारी संगठनों के पर्यावरण से जुड़े प्रतिनिधियों और विशेषज्ञों ने प्रतिभागियों को संबोधित किया। इस वेबिनार में भारतीय रेलवे के विभिन्न विभागों से 100 से ज्यादा अधिकारियों ने हिस्सा लिया। सत्र के दौरान चर्चा में आए कुछ प्रमुख मुद्दे :
- भारतीय रेलवे द्वारा उचित ठोस अपशिष्ट प्रबंधन, पानी की बचत और ऊर्जा संरक्षण आदि के लिए उठाए गए कदम।
- स्वच्छ भारत मिशन के साथ आईआर पहलों का सम्मिलन।
- रेलवे स्टेशनों की ग्रीन रेटिंग।
- प्लास्टिक कचरे से निपटना।
- सर्कुलर इकॉनमी पर दृष्टिकोण।
प्रतिभागियों को संबोधित करने वाले वक्ताओं में श्री अरुण अरोड़ा, प्रधान मुख्य यांत्रिक इंजीनियर, उत्तर रेलवे और अतुल बगई, कंट्री हेड यूएनईपी इंडिया कार्यालय, दीया मिर्जा, यूएनईपी गुडविल एंबेसडर, अफरोज शाह, एडवोकेट और यूएनईपी चैंपियन ऑफ द अर्थ, नवीन अग्रवाल, निदेशक एसबीएम, आवास और शहरी मामलों के मंत्रालय शामिल थे।
इसके साथ ही डॉ. प्रसाद मोदक, संस्थापक, पर्यावरण प्रबंधन केंद्र, श्री के. एस. वेंकटगिरी कार्यकारी निदेशक सीआईआई जीबीसी, चिंतन पर्यावरण अनुसंधान और कार्रवाई समूह से चित्रा मुखर्जी और फाइनल माइल कंसल्टिंग के चेयरमैन श्री बीजू डोमिनिक ने भी वेबिनार को संबोधित किया।
एसजी/एएम/एएस
(Visitor Counter : 284
सूचना और प्रसारण मंत्रालय
प्रसार भारती ने भारतीय संस्कृति को बढ़ावा देने के लिए भारतीय सांस्कृतिक संबंध परिषद  के साथ समझौता ज्ञापन पर हस्ताक्षर किए
प्रसार भारती और भारतीय सांस्कृतिक संबंध परिषद ने भारतीय संस्कृति को बढ़ावा देने के लिए आज एक समझौता ज्ञापन पर हस्ताक्षर किए। भारतीय सांस्कृतिक संबंध परिषद  से जुड़े प्रख्यात कलाकारों के कार्यक्रम दूरदर्शन के राष्ट्रीय और अंतरराष्ट्रीय चैनलों पर प्रसारित किए जायेंगे। नृत्य और संगीत के कार्यक्रम डीडी नेशनल, डीडी इंडिया, दूरदर्शन के क्षेत्रीय चैनलों और प्रसार भारती समाचार सेवाओं  पर साप्ताहिक कार्यक्रम के रूप में प्रदर्शित किए जायेंगे।
इस समझौता ज्ञापन का उद्देश्य भारतीय संस्कृति के सर्वश्रेष्ठ पहलुओं को राष्ट्रीय और अंतरराष्ट्रीय दर्शकों के सामने लाना और अपनी कला का प्रदर्शन करने वाले कलाकारों को टीवी और डिजिटल मंच प्रदान करना है।
दूरदर्शन भारतीय सांस्कृतिक संबंध परिषद  के सहयोग से परिषद द्वारा आयोजित सांस्कृतिक कार्यक्रमों/संगीत समारोहों/संगीत/नृत्य के प्रदर्शनों पर आधारित आधे घंटे की अवधि वाली 52 कड़ियों  का निर्माण करेगा।
प्रसार भारती के मुख्य कार्यकारी अधिकारी  श्री शशि शेखर वेम्पति, प्रसार भारती के सदस्य  श्री डी.पी.एस नेगी और प्रसार भारती एवं भारतीय सांस्कृतिक संबंध परिषद के अन्य वरिष्ठ अधिकारियों की उपस्थिति में दूरदर्शन के महानिदेशक श्री मयंक कुमार अग्रवाल और भारतीय सांस्कृतिक संबंध परिषद  के महानिदेशक श्री दिनेश के. पटनायक ने इस समझौता ज्ञापन पर हस्ताक्षर किए।
यह समझौता ज्ञापन दिसंबर 2021 से लेकर दिसंबर 2024 तक तीन साल की अवधि के लिए लागू रहेगा।